Jambatan Clackline

**Jambatan Clackline** adalah sebuah jambatan jalan raya di Clackline, Australia Barat, yang membawa Lebuhraya Timur Besar sehingga tahun 2008. Jambatan ini adalah satu-satunya jambatan di Australia Barat yang merentangi kedua-dua laluan air dan kereta api iaitu anak sungai Clackline dan bekas jajaran Kereta Api Timur. Diperbuat sebahagian besarnya daripada kayu, jambatan ini mempunyai reka bentuk melengkung dan cerun yang unik kerana topografinya yang sukar dan laluan bagi bekas kereta api. Jambatan itu direka pada tahun 1934 untuk menggantikan dua lintasan kereta api berbahaya dan lintasan air asas. Pembinaannya bermula pada Januari 1935 dan disiapkan dengan agak cepat, dengan upacara pembukaan diadakan pada bulan Ogos 1935. Jambatan itu telah melalui pelbagai kerja peningkatan dan penyelenggaraan sejak itu, termasuklah dilebarkan sebanyak  pada tahun 1959–60, tetapi tetap sahaja menjadi bahaya keselamatan dengan meningkatnya keterukan dan jumlah kemalangan sepanjang tahun 1970-an dan 1980-an. Perancangan untuk pintasan lebuh raya Clackline dan Jambatan Clackline bermula pada 1990-an, dan ia telah dibina di antara Januari 2007 dan Februari 2008. Masyarakat tempatan berasa bimbang akan jambatan bersejarah itu akan hilang, tetapi ia kekal digunakan sebagai sebahagian daripada rangkaian jalan raya tempatan, dan telah disenaraikan di kedua-dua Inventori Warisan Perbandaran Northam dan Daftar Tempat Warisan Majlis Warisan Australia Barat.

## Penerangan
Jambatan Clackline ialah jambatan kayu yang melintasi anak sungai Clackline dan bekas jajaran Kereta Api Timur di shire Northam dan berada  di timur Perth. Dikekang oleh topografi tapaknya, laluan landasan Kereta Api Timur, dan jajaran Lebuhraya Timur sebelumnya, jambatan itu mempunyai reka bentuk melengkung dan cerun yang unik. Ia mempunyai 18 rentangan sepanjang , dengan 1 dalam 20 kecerunan dan jejari lengkung mengufuk sepanjang . Terdapat 18 tembok sambut bernombor, bermula dari tembok sambut 1 di hujung timur. Landasan berkembar Kereta Api Timur, yang menghubungkan Perth dan Northam sehingga dikeluarkan pada tahun 1981,melepasi antara tembok sambut 16 dan 17. Tembok sambut 14 hingga 17 adalah selari dengan bekas landasan kereta api itu, pada sudut kira-kira 40 darjah ke jambatan. Ini menghasilkan rentangan dengan pelbagai kepanjangan:  menuju keluar dari penampan barat, kemudian rentang sepanjang  di antara tembok sambut 16 dan 17, diikuti dengan  panjang, dua rentang sepanjang , dan 13 rentang sepanjang .

Jambatan itu telah mengalami beberapa pengubahan, tetapi tembok sambut yang asal dikekalkan. Ia dibina sebagai "empat cerucuk *wandoo* berembat bulat yang disokong dari ambang kayu mendatar sepanjang 450mm, dipotong dengan beliung hingga 400mm, dipasang pada tapak konkrit", dengan tapak yang direka bentuk untuk menanggung pada batu asas  di bawah permukaan. Rentangan asal jambatan itu terdiri daripada tujuh gelegar kayu *wandoo* bulat, sekurang-kurangnya dengan garis pusat , digalas pada sesangga kayu *jarrah*, disokong oleh tukup separuh *jarrah* berukuran . Rentang sepanjang  di atas jajaran kereta api pada asalnya disokong pada empat rasuk keluli  seberat  setiap satunya.

Pelbagai aspek Jambatan Clackline telah diubah suai. Pada asalnya dengan mempunyai kelebaran  dan laluan kaki berkelebaran , jambatan itu dilebarkan sebanyak , dengan dua cerucuk tambahan dipasang di setiap tembok sambut. Pada masa yang sama, rentangan kereta api diperkukuh dengan pemasangan lapan rasuk keluli tambahan dan plat keluli dikimpal pada bebibir galang yang sedia ada. Pendekatan ke jambatan itu juga dilebarkan, melebihi  panjang ke barat dan  ke timur. Geladak kayu telah dinaik taraf kepada papak konkrit yang telah dibaiki beberapa kali, terutamanya di sekitar tembok sambut 13. Beberapa bolt penyambung di dalam struktur telah diganti dan papak pendekatan konkrit dipasang di hujung barat. Pada tahun 2008, jambatan itu dinilai berada dalam keadaan yang diselenggara dengan baik.

Pihak berkuasa Jalan Utama Australia Barat mengenal pasti Jambatan Clackline sebagai Nombor Struktur 0608. Setakat tahun 2014, dimensi jambatan direkodkan sebagai  panjang dan  lebar, dengan jarak  di antara bebendul jalan, kawasan geladak seluas  dan panjang rentangan maksimum .  Setakat tahun 2008, ia adalah satu-satunya jambatan di Australia Barat yang telah melintasi kedua-dua laluan kereta api dan laluan air.

## Sejarah
Penempatan Clackline bermula sebagai titik perhentian di anak sungai kecil Spencers ke bahagian Northam dari laluan Kereta Api Timur, yang dibuka pada 13 Oktober 1886. Ia juga merupakan titik di mana jalan ke Newcastle (kini Toodyay) bertolak dari Perth ke jalan Kalgoorlie. Kedua-dua jalan dan kereta api melintasi anak sungai Clackline yang berada bersebelahan. Pada tahun 1926, jurutera jalan dan jambatan, Jabatan Jalan Utama yang baru ditubuhkan, A. Fotheringham menyifatkan sebahagian besar jalan Wooroloo ke Clackline sebagai "hanya runut semak yang melebar dari semasa ke semasa oleh lalu lintas". Jalan itu melintasi landasan kereta api dua kali, dan anak sungai Clackline melalui jambatan kayu kecil, di sekitar bandar, tetapi lintasan kereta api "terletak berkenaan dengan lalu lintas jalan raya secara janggal dan berbahaya, kerana jarak keterlihatan yang terhad",dan lintasan air digambarkan pada tahun 1935 sebagai "pembentung yang primitif dan tidak mencukupi".

Walaupun keperluan untuk menambah baik bahagian jalan ini telah dikenal pasti pada tahun 1926, pembiayaannya adalah terhad. Hanya sebahagian daripada kerja penambahbaikan yang diperlukan telah dijalankan, termasuklah menghalakan semula lebuh raya di sepanjang Jalan Lockyer, menyambung semula beberapa lot bandar dan menurap semula jalan dengan biaya sebanyak £8000. Pada bulan Mac 1934, hujan lebat telah menyebabkan banjir di Wheatbelt, menjejaskan kawasan Northam, Toodyay, York, Beverley dan sekitarnya. Perkhidmatan kereta api tergendala dan jalan utama terputus di pelbagai tempat termasuklah di Clackline. Beberapa kereta berjaya memintas jalan yang dinaiki air dengan memandu di sepanjang landasan kereta api; Kelab Automobil Diraja menjelaskan perbuatan sedemikian sebagai "sangat berbahaya" dan "bertentangan dengan peraturan kereta api". Jabatan Jalan Utama telah mempertimbangkan untuk menyelesaikan baki penambahbaikan pada November 1933 tetapi banjir menjadikan keadaan lebih mendesak. Ini mendorong Bert Hawke, ahli dewan undangan daerah Northam untuk menulis kepada Pesuruhjaya Jalan Utama, EW Tindale, menggesa supaya kerja-kerja di Clackline dimulakan, terutamanya sejak kerja-kerja di Northam yang berdekatan hampir selesai.

### Reka bentuk dan pembinaan

Jurutera Jalan Utama, Ernest Godfrey menyiapkan reka bentuk untuk Lencongan Clackline, sebuah jambatan tunggal di atas laluan air dan kereta api pada Ogos 1934. Godfrey merupakan jurutera jambatan pertama untuk Jalan Utama dan dikreditkan untuk pengenalan jambatan-jambatan konkrit dan keluli ke Australia Barat; walau bagaimanapun, untuk Jambatan Clackline, beliau mencadangkan penggunaan kayu – bahan binaan biasa untuk seratus tahun sebelumnya – dengan bahan keluli hanya untuk rentangan yang lebih panjang di atas landasan kereta api. Beliau juga mencadangkan agar laluan pejalan kaki dimasukkan pada jambatan itu supaya pelajar sekolah dan pejalan kaki lain dapat melintasi landasan kereta api yang lebih selamat. Biayanya dianggarkan sebanyak £8500 dengan tambahan £700 untuk laluan pejalan kaki. Reka bentuk awal telah dipindahkan  ke selatan bagi memenuhi keperluan Jabatan Kereta Api supaya laluan itu tidak terlalu dekat dengan laluan kereta api Toodyay (laluan cabang dari Keretapi Timur) yang selari dengan lebuh raya. Anjakan ini meningkatkan jejari lengkung, tetapi perlu "memusnahkan beberapa pokok pain yang tumbuh dengan baik di dalam pagar sempadan lama taman permainan [Sekolah Clackline]".

Pembinaan telah dijalankan oleh buruh harian Jabatan Jalan Utama, bermula pada Januari 1935, sebagai sebahagian daripada program kerja raya bantuan pengangguran. Kereta Api Kerajaan Australia Barat (WAGR) terlibat dalam pelbagai aspek projek – beberapa pengambilan tanah kereta api diperlukan dan WAGR membekalkan dan menyelia kren lima tan yang digunakan untuk mendirikan galang rentang kereta api. Jambatan itu telah disiapkan kurang setahun selepas pembinaan dimulakan, yang kemudiannya disifatkan sebagai "pencapaian besar bagi pihak pengurusan dan tenaga kerja untuk struktur yang begitu rumit". Jambatan Clackline telah dibuka pada 30 Ogos 1935 oleh Pemangku Menteri Kerja Raya H. Millington, dengan menelan perbelanjaan £9000. Kenderaan pertama yang melintasi jambatan itu ialah kereta Millington yang membawa dirinya dan Bert Hawke di bampar hadapan serta seorang budak lelaki yang menaiki bampar belakang. Majlis makan tengah hari rasmi yang dianjurkan oleh Lembaga Jalan Northam telah diadakan di Northam.

### Kebimbangan keselamatan dan penaiktarafan
Dalam tempoh dua dasawarsa, jambatan itu dianggap sebagai bahaya keselamatan kerana meningkatnya jumlah lalu lintas, kelajuan dan saiz lori. Kebimbangan utama adalah kekurangan dari segi lebar dan jejari lengkung. Jambatan itu diperkukuh serta dilebarkan pada tahun 1959–60. Menghapuskan keluar laluan pejalan kaki dan menggunakan ruang itu untuk jalan telah dicadangkan, sebaliknya struktur itu sendiri dilebarkan sebanyak , dengan laluan pejalan kaki kekalu baik. Pendekatan ke jambatan telah dilebarkan, tembok sambut baharu telah didirikan di kedua-dua sisi rentang kereta api dan lapan galang baharu telah dipasang – enam daripadanya adalah sebahagian daripada struktur tambak sebelumnya. Kerja-kerja itu dilakukan dari platform gantungan yang terpaksa ditarik balik dengan cepat apabila kereta api melaluinya. Proses pelebaran itu yang direka bentuk oleh jurutera jambatan kedua Jalan Utama, Gilbert Marsh, telah menelan belanja kira-kira £20,000.

Jambatan Clackline terus menjadi kebimbangan keselamatan dengan beberapa kemalangan berlaku pada tahun 1970-an. Jalan yang sempit dan jejari lengkung yang kecil dianggap sebagai penyebab utama kemalangan dan terdapat kekasapan pada permukaan jalan di antara bahagian yang asal dan bahagian yang dilebarkan. Tindanan konkrit bertetulang telah dipasang pada jambatan pada tahun 1978, yang pada mulanya mempunyai permukaan salutan tunggal, tetapi kemudiannya dinaik taraf kepada permukaan konkrit berbitumen setebal  pada tahun 1987. Tahun 1980-an menyaksikan penutupan dan pengalihan laluan kereta api Perth–Northam serta beberapa kemalangan besar dan kadangkala maut yang melibatkan lori treler. Terdapat juga beberapa kemalangan kereta dan "brek kereta berteriak dan desis brek udara" sering didengari pada waktu malam di Clackline. Selepas setiap kemalangan, bahagian jambatan yang rosak – biasanya rel adang, susur tangan atau bahagian masuk jambatan – perlu dibaiki. Kemalangan treler pada tahun 1989 telah merosakkan laluan pejalan kaki. Daripada membaiki laluan pejalan kaki yang sempit dan memandangkan landasan kereta api telah dialihkan, laluan pejalan kaki baharu telah dibina di atas tanah di bawah jambatan.

Kebakaran belukar telah membakar kawasan itu pada Disember 1993, memusnahkan bekas jambatan kereta api di atas anak sungai Clackline. Jambatan Clackline terselamat, lemah tetapi dalam keadaan yang wajar. Kerosakan termasuklah sambungan pengembangan dalaman yang telah gagal, kayu dasar terbelah dan kayu-kayu lain yang rosak. Penyangga keluli dipasang untuk menyokong jambatan dan substruktur telah dibaiki pada tahun 1995, yang terutamanya melibatkan penggantian bolt penyambung. Papak pendekatan konkrit telah dipasang bersebelahan dengan penampan barat pada tahun 1998 dan pada tahun 2013, geladak konkrit berhampiran tembok sambut 13 telah dibaiki. Jambatan Clackline merupakan titik persilangan untuk Lebuhraya Timur Besar sehinggalah pintasan lebuh raya Clackline dibuka pada Februari 2008. Jambatan itu tetap dibuka kepada lalu lintas sebagai sebahagian daripada rangkaian jalan raya tempatan. Pada Julai 2012, ia sekali lagi membawa lalu lintas lebuh raya, tidak termasuk kenderaan berat, apabila satu kemalangan telah menutup sementara Lebuhraya Timur Besar di Jalan Anak Sungai Spencers.

## Penggantian

Selepas kemalangan pada tahun 1970-an dan 1980-an, penggantian Jambatan Clackline nampaknya tidak dapat dielakkan; walau bagaimanapun, pihak berkuasa Jalan Utama dan Shire Northam menerima surat daripada penduduk yang meminta jambatan itu dikekalkan. Pada tahun 1988, Shire meminta Jalan Utama memerhatikan nilai pemeliharaan jambatan itu dan mengekalkannya dalam mana-mana rancangan untuk penjajaran semula jalan. Sedekad kemudian, pada tahun 1998, jambatan itu diletakkan dalam Inventori Warisan Perbandaran Northam, di kategori C – "pulihara jika boleh". Pada tahun yang sama, ia telah dimasukkan dalam tinjauan Institut Jurutera bagi struktur kayu besar negeri sebagai struktur semasa dengan "nilai warisan yang sangat tinggi". Pada masa ini, pintasan Lebuhraya Timur Besar di Clackline sedang dirancang, tetapi kerja-kerja penyelenggaraan terus dijalankan mengikut keperluan. Pintasan itu akhirnya dibina, dengan kerja-kerja bermula pada Januari 2007 dan projek itu siap pada Februari 2008. Komuniti Clackline mengalu-alukan pintasan itu, tetapi masih terdapat kebimbangan bahawa Jambatan Clackline yang bersejarah akan hilang. Jambatan itu telah menerima masukan tetap dalam Daftar Tempat Warisan Majlis Warisan Australia Barat pada November 2008. Jajaran lebuh raya baharu yang melintasi anak sungai Clackline di atas pembetung kotak besar, memberikan kenderaan lintasan yang lebih selamat daripada Jambatan Clackline.

## Catatan

## Rujukan